summary: برطانیہ میں پیٹرول ڈیزل اور ہائبرڈ گاڑیوں پر 2035 تک پابندی لگادی جائے گی
text: برطانیہ نے ماحولیاتی مسائل سے نمٹنے کے لیے 2035 کے بعد پیٹرول ڈیزل اور ہائبرڈ گاڑیوں کی فروخت پر پابندی کا اعلان کردیابرطانوی وزیراعظم بورس جانسن نے اس پالیسی کا اعلان اسکاٹ لینڈ کے شہر گلاسگو میں اقوام متحدہ کے تحت ہونے والی ماحولیاتی مسائل سے متعلق کانفرنس کے دوران کیابرطانیہ کی جانب سے اس پالیسی پر عمل درامد کا مقصد عالمی ماحولیاتی مسائل سے نمٹنا ہے اور اقوام متحدہ کے ہدف کے مطابق 2050 تک کاربن ڈائی اکسائیڈ کے اخراج میں اپنا حصہ صفر کرنا ہےاس سے قبل برطانیہ نے اعلان کیا تھا کہ وہ 2040 تک پیٹرول اور ڈیزل کی گاڑیوں کی فروخت پر پابندی لگادے گا تاہم ماہرین کی جانب سے خبردار کیا گیا کہ اگر 2050 تک کاربن فری ملک کا ہدف حاصل کرنا ہے تو تیل سے چلنے والی گاڑیوں پر پابندی میں جلدی کرنا ہوگیبورس جانسن نے اپنے خطاب میں کہا کہ 2020 ماحولیات کے حوالے سے عملی اقدام اٹھانے کے لیے اہم اور بنیادی سال ہےتقریب سے قبل اپنے ایک بیان میں بورس جانسن کا کہنا تھا کہ پیٹرول ڈیزل اور ہائبرڈ گاڑیوں کی فروخت پر پابندی 2035 سے قبل بھی لگائی جاسکتی ہے برطانوی وزیراعظم کا کہنا تھا کہ 2050 تک کاربن فری ملک کا ہدف ہمارے لیے انتہائی اہم ہے اور یہ زمین کے تحفظ کے حوالے سے ہماری ذمہ داری ہےان کا مزید کہنا تھا کہ یہ کانفرنس ناصرف برطانیہ بلکہ ساری دنیا کے ممالک کے لیے ماحولیاتی تبدیلی کے خلاف جنگ کے لیے ایک شاندار موقع ہےہماری اس سے بڑی کوئی ذمہ داری نہیں کہ ہم اپنی دنیا کو بچائیں اس مشن میں اپنا حصہ ڈالنا ہمارے لیے باعث فخر ہےبرطانوی وزیراعظم کے اعلان کو جہاں ماحولیاتی تحفظ کے لیے کام کرنے والی تنظیموں نے سراہا ہے وہیں گاڑیوں کی صنعت سے وابستہ افراد نے اس اعلان پر تحفظات کا اظہار کرتے ہوئے کہا ہے کہ برطانیہ اتنی جلدی متبادل کے طور پر الیکٹرک گاڑیوں کی تیاری کے قابل نہیں ہےصنعت کار تنظیموں کا کہنا ہے کہ برطانوی حکومت کو قابل عمل متبادل منصوبہ بھی پیش کرنا چاہیےخیال رہے کہ اس سے قبل گاڑیاں بنانے والے اہم یورپی ملک جرمنی نے بھی 2030 سے پیٹرول اور ڈیزل سے چلنے والی گاڑیوں کی فروخت پر پابندی کا اعلان کررکھا ہے